
ΔΕΛΤΙΟ ΤΥΠΟΥ
Αναβάθμιση των Τμημάτων Επειγόντων Περιστατικών (ΤΕΠ) 
Τα Τμήματα Επειγόντων Περιστατικών (ΤΕΠ) είναι ειδικά διαμορφωμένοι χώροι σε νοσοκομεία και κλινικές, όπου παρέχονται άμεσες ιατρικές υπηρεσίες σε ασθενείς που αντιμετωπίζουν επείγοντα ιατρικά προβλήματα. Λειτουργούν 24 ώρες το 24ωρο και είναι σχεδιασμένα για να παρέχουν άμεση ιατρική φροντίδα σε περιστατικά που απαιτούν επείγουσα παρέμβαση, διαλογή ασθενών (Triage), ώστε να εξυπηρετούνται κατά προτεραιότητα τα πιο σοβαρά περιστατικά και σταθεροποίηση της κατάστασης των ασθενών πριν από την εισαγωγή σε νοσοκομειακή κλινική ή τη διακομιδή σε εξειδικευμένο κέντρο.
Όμως σήμερα τα ΤΕΠ δέχονται πολύ μεγάλη πίεση κατά την διάρκεια της εφημερίας τους, λόγω συσσώρευσης έκτακτων και χρόνιων περιστατικών, με αποτέλεσμα οι χρόνοι αναμονής κυρίως στην περιοχή της Αττικής να ξεπερνούν ακόμα και τις 8 ώρες (στην περιοχή μας τόσο στο ΠΓΝΛ όσο και στο ΓΝΛ οι χρόνοι αναμονής είναι πολύ μικροί λόγω της αυταπάρνησης του προσωπικού). Η συσσώρευση περιστατικών κυρίως οφείλεται στις οικονομικές δυσκολίες των πολιτών που αναζητούν δωρεάν υπηρεσίες ΠΦΥ στα ΤΕΠ μιας και το υπ. Υγείας την έχει υποβαθμίσει. 
Στόχος μας τα τελευταία χρόνια είναι η βελτίωση της ποιότητας των παρεχόμενων υπηρεσιών υγείας. Οι προσπάθειες αυτές περιλαμβάνουν την ανακαίνιση των υφιστάμενων εγκαταστάσεων με ξεχωριστό Παιδιατρικό,  την προμήθεια σύγχρονου ιατροτεχνολογικού εξοπλισμού και την ενίσχυση του προσωπικού με εξειδικευμένους επαγγελματίες υγείας., ώστε η συμμετοχή τους στα  ορθά προγράμματα εφημεριών  να διασφαλίζουν τον σεβασμό του ιατρικού έργου και τη ποιότητα παροχής υπηρεσιών υγείας. 
Παράλληλα, θα πρέπει υλοποιηθούν εκπαιδευτικά προγράμματα για την επιμόρφωση του ιατρικού και νοσηλευτικού προσωπικού στα ΤΕΠ, με σκοπό την αποτελεσματικότερη διαχείριση των επειγόντων περιστατικών και να αναπτυχθούν πρωτόκολλα και διαδικασίες για την ταχύτερη εξυπηρέτηση των ασθενών και τη μείωση του χρόνου αναμονής.​ Θα πρέπει να συσταθεί ειδικό οικονομικό επίδομα στους γιατρούς που εφημερεύουν, ανεξάρτητα από τη λήψη εξειδίκευσης επειγοντολογίας, καθόσον στην επαρχία είναι συνάδελφοι που εφημερεύουν ΚΑΙ στα Κέντρα Υγείας. Να προκηρυχθούν όλες οι κενές οργανικές θέσεις και να ενισχυθούν τα ΤΕΠ με νέες θέσεις εξειδικευμένου προσωπικού (γιατρών και νοσηλευτών ).
Παρά τις προόδους  όπως το ηλεκτρονικό βραχιολάκι  με QR code, που άρχισε να εφαρμόζεται πιλοτικά σε 4 νοσοκομεία της χώρας, αν και δεν  γνωρίζουμε ακόμα την αποτελεσματικότητα του όσον αφορά την μείωση του χρόνου αναμονής στα ΤΕΠ, εξακολουθούν να υπάρχουν προκλήσεις. Η ανάγκη για περαιτέρω στελέχωση των ΤΕΠ, η αντιμετώπιση της υπερφόρτωσης των νοσοκομείων και η βελτίωση της διασύνδεσης μεταξύ των διαφόρων επιπέδων παροχής υπηρεσιών υγείας. Η συνεχής αξιολόγηση και προσαρμογή των στρατηγικών αναβάθμισης είναι απαραίτητη για την επίτευξη ενός αποδοτικού και αποτελεσματικού συστήματος επειγόντων περιστατικών στην Ελλάδα.

